CELEX: 32010R0674
Language: lt
Date: 2010-07-23 00:00:00
Title: 2010 m. liepos 23 d. Europos centrinio banko reglamentas (ES) Nr. 674/2010, iš dalies keičiantis Reglamentą (EB) Nr. 63/2002 (ECB/2001/18) dėl statistikos apie indėlių ir paskolų palūkanų normas, kurias taiko pinigų finansų įstaigos namų ūkiams ir nefinansinėms korporacijoms (ECB/2010/7)

28.7.2010   
            
            
               LT
            
            
               Europos Sąjungos oficialusis leidinys
            
            
               L 196/23
            
         EUROPOS CENTRINIO BANKO REGLAMENTAS (ES) Nr. 674/2010
   2010 m. liepos 23 d.
   iš dalies keičiantis Reglamentą (EB) Nr. 63/2002 (ECB/2001/18) dėl statistikos apie indėlių ir paskolų palūkanų normas, kurias taiko pinigų finansų įstaigos namų ūkiams ir nefinansinėms korporacijoms
   (ECB/2010/7)
   EUROPOS CENTRINIO BANKO VALDANČIOJI TARYBA,
   atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos centrinio banko renkamos statistinės informacijos (1), ypač į jo 5 straipsnio 1 dalį ir 6 straipsnio 4 dalį,
   kadangi:
   
               (1)
            
            
               Reikia plačiau įvertinti minimalios nacionalinės imties dydžio, nustatyto remiantis apibrėžtais kriterijais, kokybę; šiam klausimui išanalizuoti reikia pratęsti atitinkamą pereinamąjį laikotarpį.
            
         
               (2)
            
            
               Reikėtų atitinkamai iš dalies pakeisti 2001 m. gruodžio 20 d. Europos centrinio banko reglamentą (EB) Nr. 63/2002 dėl statistikos apie indėlių ir paskolų palūkanų normas, kurias taiko pinigų finansų įstaigos namų ūkiams ir nefinansinėms korporacijoms (ECB/2001/18) (2),
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 63/2002 (ECB/2001/18) IV priedo pirmos dalies įvadinis sakinys pakeičiamas taip:
   
      „Iki ataskaitinio 2013 m. gruodžio mėnesio (imtinai) I priedo 10 punktas yra toks:“.
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Pasirašyta Frankfurte prie Maino 2010 m. liepos 23 d.
      
         
            ECB valdančiosios tarybos vardu
         
         
            ECB pirmininkas
         
         Jean-Claude TRICHET
      
   
   
      (1)  OL L 318, 1998 11 27, p. 8.
   
      (2)  OL L 10, 2002 1 12, p. 24.